
Parengto sprendimo projekto tikslai ir uždaviniai:
Sprendimo tikslas – perduoti panaudos teise dešimčiai metų dalį negyvenamųjų patalpų esančių Žemaitės g. 83A, Šiauliuose, viešajai įstaigai Šiaulių trečiojo amžiaus universitetui.

Turto perdavimą pagal panaudos sutartį apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Negyvenamųjų pastatų, patalpų ir statinių skirstymo komisijos pasiūlymai. 
Tarybos sprendimo projektu siūloma pagal panaudos sutartį dešimčiai metų suteikti 110,24 kv. m ploto negyvenamąsias patalpas Šiaulių trečiojo amžiaus universitetui. Universiteto veiklos tikslai yra tenkinti viešuosius interesus vykdant visuomenei naudingą veiklą švietimo, mokslo ir kultūros srityje, sudaryti galimybę vyresniojo amžiaus žmonėms įgyti žinių, kurių jiems reikia arba ateityje reikės, skatinti vyresniojo amžiaus žmonių tarpusavio bendravimą, aktyvumą kaip priešpriešą pasyvumui, vienatvei ir atskirčiai, skatinti bendravimą tarp kartų, įgytų žinių, kompetencijų ir patirčių dalijimąsi.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių trečiojo amžiaus universitetui suteikus patalpas bus sudarytos sąlygos neformaliam suaugusiųjų ugdymui, vyresnio amžiaus žmonėms išlikti aktyvia visuomenės dalimi, skatinimas bendruomenės tarpusavio ryšių plėtojimas, bendravimas tarp kartų, įgytų žinių, kompetencijų dalijimasis, mažinama socialinė atskirtis.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

